छिंदवाड़ा: मध्यप्रदेश के छिंदवाड़ा के सौंसर पुलिस ने सिरफिरे युवक के खिलाफ हत्या के प्रयास का अपराध दर्ज किया है. गौरतलब है कि एक दिन पहले युवक ने खुद को आग लगा ली थी और फिर होटल के पास खड़ी युवती को भी अपने बाहों में जकड़ लिया था. जानकारी के मुताबिक पेट्रोल डालकर स्वयं को आग लगाने वाले युवक की हालत नाजुक बनी हुई है. पुलिस ने युवक के खिलाफ हत्या के प्रयास का अपराध पंजीबद्ध किया है. वहीं दूसरी ओर बेहतर इलाज के लिए आग में जले युवती और युवक को नागपुर रेफर कर दिया गया है.